Държавен вестник, бр. 50, 2025 г., стр. 17

БРОЙ  50	
Д Ъ Р Ж А В Е Н  В Е С Т Н И К 	
СТР.  17   
1. идентификационни кодове на правния 
субект (ИКПС) на юридическото лице на 
новия купувач на кредити и на неговия пред­
ставител по чл. 38, а когато такъв код не е 
определен, се посочват:
a) данни, идентифициращи новия купувач 
на кредити и неговия представител по чл. 38, 
на лицата, които ги управляват или пред­
ставляват, както и на лицата, притежаващи 
квалифицирано дялово участие в капитала 
им по смисъла на чл. 4, параграф 1, т. 36 от 
Регламент (ЕС) № 575/2013;
б) адресът на новия купувач на кредити и 
на неговия представител по чл. 38;
2. общия размер на прехвърляните взема­
ния по необслужвани кредити;
3. броя и индивидуалния размер на прех­
върлените вземания по необслужвани кредити;
4. наличието на и видовете обезпечения 
по тях, когато е приложимо.
(2) Информацията по ал. 1, която засяга 
дейността за прехвърлянето на вземания по 
необслужвани кредити за периода до 30 юни 
и до 31 декември на календарната година се 
подава от купувачите на кредити в срок до 
20-о число на месеца, следващ посочените 
периоди.
(3) Българската народна банка може да из­
исква от купувачите на кредити да предоставят 
информацията по ал. 1 на всеки три месеца, 
при необходимост, включително с цел по-доб­
ро наблюдение на голям брой прехвърляни 
вземания по необслужвани кредити по време 
на извънредни обстоятелства.
(4) Българската народна банка изпраща 
получената информация по ал. 1 и 2 на ком­
петентните органи на приемащата държава, 
както и на компетентните органи на държавата 
по произход на новия купувач на кредити.
(5) Българската народна банка може да 
изисква от лицата по ал. 1 и допълнителна 
информация относно прехвърлените вземания 
по необслужвани кредити.
(6) Българската народна банка събира и 
съхранява информация във връзка с прехвър­
лянето на вземания по необслужвани кредити 
по ал. 1 и чл. 31, ал. 5.
(7) Българската народна банка издава на­
редба за прилагането на тази глава.
Г л а в а  п е т а
ПРОФЕСИОНАЛНА ТАЙНА
Професионална тайна
Чл. 40. (1) Професионална тайна е инфор­
мацията, която Българската народна банка 
и Комисията за защита на потребителите 
придобиват или създават за целите на уп­
ражнявания надзор и контрол за спазване на 
изискванията на този закон.
(2) Членовете на Управителния съвет на 
Българската народна банка и председателят и 
членовете на Комисията за защита на потреби­
телите, служителите, одиторите и експертите, 
работещи за Българската народна банка и в 
Комисията за защита на потребителите, са 
длъжни да пазят професионалната тайна, вклю­
чително след прекратяване на отношенията 
им с Българската народна банка, съответно 
с Комисията за защита на потребителите.
(3) Лицата по ал. 2 могат да използват ин­
формацията, представляваща професионална 
тайна, само за целите и при изпълнение на 
служебните си задължения. Тази информация 
не може да се разгласява или предоставя на 
други лица или органи освен на посочените 
в ал. 5.
(4) Ограниченията по ал. 3 не се прилагат, 
ако информацията се предоставя в обобщен 
или резюмиран вид, така че да не може да 
бъдат идентифицирани лицата, за които се 
отнася.
(5) Лицата по ал. 2 може да предоставят 
информацията, която представлява профе­
сионална тайна и е получена при изпълнение 
на служебните им задължения, на следните 
органи за изпълнението на техните функции 
или задължения:
1. органите на Министерството на вътреш­
ните работи и на съдебната власт – за целите 
на образувано наказателно производство;
2. съда – в случаите на обжалване на ад­
министративен акт или наказателно поста­
новление на Българската народна банка или 
на Комисията за защита на потребителите, 
издадени по реда на този закон;
3. Държавна агенция „Национална сигур­
ност“ – при изпълнение на функциите є по 
предотвратяване използването на финансовата 
система за целите на изпирането на пари и 
финансирането на тероризма, а доколкото това 
е необходимо за изпълнение на останалите є 
функции – при условия и по ред, определени 
със съвместни инструкции.
(6) Органите по ал. 5 са длъжни да из­
ползват получената информация само за 
целите, за които им е предоставена, и да не 
я разпространяват и предоставят на трети 
лица, освен при изпълнение на задължение, 
предвидено в закон.
(7) Българската народна банка и Комисията 
за защита на потребителите може да обменят 
или да разгласяват информация, представля­
ваща професионална тайна, помежду си и с 
другите компетентни органи в предвидените 
от този закон случаи и в съответствие с пра­
вото на Европейския съюз.
Г л а в а  ш е с т а
ЖАЛБИ НА КРЕДИТОПОЛУЧАТЕЛИ
Подаване на жалби
Чл. 41. (1) Лицата, обслужващи кредити, са 
длъжни във вътрешните правила за извършва­
не на тяхната дейност да предвидят процедура